cyanic-selkie/wikianc huggingface dataset:
อัลเฟรด เฮอร์ชีย์
ประวัติ
ในปี ค.ศ. 1962 เฮอร์ชีย์ดำรงตำแหน่งผู้อำนวยการสถาบันคาร์เนกี ต่อมาในปี ค.ศ. 1969 เฮอร์ชีย์ ลูเรียและเดลบรึคได้รับรางวัลโนเบลสาขาสรีรวิทยาหรือการแพทย์ จากผลงานการค้นพบการจำลองตัวเองของไวรัสและโครงสร้างทางพันธุกรรม
เฮอร์ชีย์แต่งงานกับแฮร์เรียต เดวิดสัน เฮอร์ชีย์ มีบุตรด้วยกันหนึ่งคน เฮอร์ชีย์เสียชีวิตในปี ค.ศ. 1997 ด้วยภาวะหัวใจวาย
ฮานาโกะ โอกุ
ฮานาโกะ โอกุ (, 20 มีนาคม 1978 –) เป็น นักร้องนักแต่งเพลงหญิงชาวญี่ปุ่น เกิดที่ฟูนาบาชิ จังหวัดชิบะ จบการศึกษาจากวิทยาลัยดนตรีโทโฮ เอกทรัมเป็ต สังกัดค่ายเพลงโพนีแคนยอน
รายชื่อทางแยกในเขตวังทองหลาง
รายชื่อทางแยกในเขตวังทองหลาง เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
กระโดดน้ำเวิลด์คัพ 2014
กระโดดน้ำเวิลด์คัพ 2014 (2014 FINA Diving World Cup) เป็นครั้งที่ 19 ของการแข่งขัน จัดขึ้นในเมืองเซี่ยงไฮ้, ประเทศจีน ระหว่างวันที่ 15–20 กรกฎาคม ค.ศ. 2014
กีฬาปัญจกีฬาสมัยใหม่ในโอลิมปิกฤดูร้อน 2020
การแข่งขันกีฬาปัญจกีฬาสมัยใหม่ในโอลิมปิกฤดูร้อน 2020 ที่โตเกียว ประเทศญี่ปุ่น จะจัดขึ้นระหว่างวันที่ 6 - 8 สิงหาคม ค.ศ. 2021 ณ ศูนย์กีฬามุซะชิโนะ
ปฏิทินการแข่งขัน
FRR = Fencing Ranking Round, S = Swimming, FBR = Fencing Bonus Round, RSJ = Riding Show Jumping, L-R = Laser-Run (Finishing position in this event determines medalists)
ฝ
ฝ เป็นพยัญชนะ ตัวที่ 29 ในบรรดาพยัญชนะ 44 ตัวของอักษรไทย ในลำดับถัดจาก ผ และก่อนหน้า พ จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า "ฝ ฝา"
อักษร ฝ ในภาษาไทยปรากฏในตำแหน่งพยัญชนะต้น โดยใช้แทนเสียง [f] ไม่มีในตำแหน่งตัวสะกด
พจนานุกรมบางเล่มใช้ ฝ ถอดเสียง v ในคำศัพท์ที่มาจากภาษาอังกฤษ เพื่อให้เกิดความแตกต่างระหว่าง f, w และ v
ลฺหวี่ ต้งปิน
ลฺหวี่ ต้งปิน (ค.ศ. 796–1016) เป็นบัณฑิต กวี และนักเล่นแร่แปรธาตุในช่วงราชวงศ์ถัง ซึ่งได้รับการยกย่องให้เป็นเซียนในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) และมักแสดงภาพว่า เป็นบัณฑิตชาย เหน็บกระบี่กายสิทธิ์ไว้ที่หลัง กระบี่นี้มีอำนาจขับไล่ภูตผีปิศาจ
คัลยารีกัลโช
คัลยารีกัลโช (ซาร์ดิเนีย: Casteddu) หรือ ยูเอสคัลยารี (ชื่อเดิมก่อน ค.ศ. 1970) เป็นสโมสรฟุตบอลอาชีพของประเทศอิตาลี ตั้งอยู่ที่เมืองคัลยารี แคว้นปกครองตนเองซาร์ดิเนีย ปัจจุบันลงเล่นในเซเรียอา
พากเขาชนะเลิศเซเรียอาเพียงครั้งเดียวใน ฤดูกาล 1969–70 สีประจำสโมสรคือแดงและน้ำเงิน ใช้สนามกีฬาซานเตเลีย ซึ่งมีความจุ 16,000 ที่นั่ง เป็นสนามเหย้า แต่ใน ฤดูกาล 2012–13 พวกเขาต้องย้ายมาใช้สนามกีฬาอีสอารีนัสในควอร์ตูแซนต์เอเลนา เป็นสนามเหย้าชั่วคราว
พวกเขาเคยเข้าแข่งขันยูฟ่าคัพ ฤดูกาล 1993–94 ซึ่งไปพ่ายแพ้ต่ออินเตอร์มิลาน นับเป็นผลงานในถ้วยยุโรปที่ดีที่สุดของพวกเขา
หมายเลขที่สงวนไว้
11 – 🇮🇹 ลุยจิ รีวา, กองหน้า, เล่นให้กับสโมสรระหว่างปี ค.ศ. 1963–76
ประเทศจาเมกาในโอลิมปิกฤดูร้อน 2012
ประเทศจาเมกา เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
พ
พ (พาน) เป็นพยัญชนะ ตัวที่ 30 ในบรรดาพยัญชนะ 44 ตัวของอักษรไทย ในลำดับถัดจาก ฝ (ฝา) และก่อนหน้า ฟ (ฟัน) จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า “พ พาน”
อักษร พ เป็นได้ทั้งพยัญชนะต้น (แทนเสียง [pʰ]) และพยัญชนะสะกด (แทนเสียง [p̚])
ข้าคือวีเซิล
ข้าคือวีเซิล เป็นการ์ตูนย่อยของง้องแง้งกับเงอะงะโดยจะฉาย 1 ตอนย่อยในทุกๆตอนของง้องแง้งกับเงอะงะ จากนั้นก็ได้โอกาสมาแยกเป็นการ์ตูนของตัวเอง โดยใช้เพลงเปิดที่ดัดแปลงมาจากเพลงคลาสสิก Pop on the Weasel เรื่องราวหลักๆของข้าคือวีเซิล จะเป็นเรื่องราวของ วีเซิล และ ไอ.อาร์.บาบูน ซึ่งทั้งสองโดยส่วนมากจะเป็นเพื่อนกัน มักจะเผชิญหน้าเหตุการณ์ต่างๆ ในแต่ละตอน โดยส่วนมาวีเซิลมักจะได้รับบทที่สูงกว่าไอ.อาร์. ในขณะที่ไอ.อาร์.จะเป็นบทต่ำๆ และมักเป็นตัวละครที่ชอบชิงดีชิงเด่นจากวีเซิลเสมอ
ข้าคือวีเซิลในภาษาต่างๆ
รายชื่อของข้าคือวีเซิลในภาษาต่างๆ ทั่วโลก มีดังนี้
เกร็ด
เต้นรำสุขใจและกางเกงไม่ต้องใส่ และบาบูนเก่งกว่าเจ้า..วีเซิล ไออาร์บาบูนเป็นดาราที่ยิ่งใหญ่ ฉันคือวีเซิล ...(ดนตรี)... ไออาบาบูนอยากจะเป็นถึงกับคิง สุดท้ายก็คงจะเป็นได้แค่ลิง ไม่ว่าที่ใดก็คอยมองคอยหา ฉันคือวีเซิล (ซ้ำอีก 2 ครั้ง)
ตำบลโนนสัง (อำเภอโนนสัง)
โนนสัง เป็นตำบลหนึ่งในอำเภอโนนสัง จังหวัดหนองบัวลำภู องค์กรปกครองส่วนท้องถิ่นในพื้นที่ คือ เทศบาลตำบลโนนสัง ครอบคลุมพื้นที่ตำบลโนนสังทั้งตำบล
ประวัติ
องค์กรปกครองส่วนท้องถิ่นในตำบลโนนสัง เริ่มแรกมีฐานะเป็น สุขาภิบาลโนนสัง เมื่อวันที่ 28 ธันวาคม พ.ศ. 2499 และได้ขยายเขตพื้นที่การปกครองจาก 11.65 ตร.กม. เป็น 58.21 ตร.กม. เมื่อวันที่ 17 ตุลาคม พ.ศ. 2528 และได้ยกฐานะเป็น เทศบาลตำบลโนนสัง เมื่อวันที่ 24 พฤษภาคม พ.ศ. 2542
ชุมชน
เทศบาลตำบลโนนสัง มีพื้นที่ทั้งสิ้น 69.86 ตารางกิโลเมตร ครอบคลุมเขตพื้นที่ตำบลโนนสังทั้งหมด จำนวน 28 ชุมชน
ปริศนามนุษย์กลของอูโก้
ปริศนามนุษย์กลของอูโก้ (Hugo) เป็นภาพยนตร์ 3 มิติ แนวอิงประวัติศาสตร์ ผจญภัย ดราม่า จากหนังสือของ Brian Selznick เรื่อง The Invention of Hugo Cabret เกี่ยวเกับเด็กผู้ชายที่อาศัยในสถานีรถไฟ มองต์ปาร์นาส เป็นสถานีรถไฟของปารีส เป็นผลงานการกำกับและอำนวยการผลิตโดย มาร์ติน สกอร์เซซี และดัดแปลงบทโดย จอห์น โลแกน ผลิตโดย เกรแฮม คิง เจ้าของ บริษัท GK Film และ จอห์นนี เดปป์ เจ้าของ บริษัท Infinitum Nihil นำแสดงโดย เอซา บัตเตอร์ฟีลด์, โคลอี มอเรตซ์, เบน คิงสลีย์, ซาชา บารอน โคเฮน, เฮเลน แม็คโครรี, เรย์ วินสโตน, เอมิลี มอร์ติเมอร์ และ จู๊ด ลอว์
ปริศนามนุษย์กลของอูโก้ ได้ชิงรางวัลออสการ์ 11 สาขา ได้รางวัลมา 5 สาขา รางวัลออสการ์ สาขาลำดับเสียงยอดเยี่ยม, รางวัลออสการ์ สาขาบันทึกเสียงยอดเยี่ยม, รางวัลออสการ์ กำกับศิลป์ยอดเยี่ยม, รางวัลออสการ์ สาขาถ่ายภาพยอดเยี่ยม, รางวัลออสการ์ สาขาเทคนิคพิเศษยอดเยี่ยม
เรื่องย่อ
ศตวรรษ 30 ยุคที่ภาพยนตร์ยังเฟื่องฟู อูโก้ คาเบรต์ (เอซา บัตเตอร์ฟีลด์) เด็กชายอาศัยอยู่กับพ่อ (จู๊ด ลอว์) ช่างซ่อมนาฬิกาชื่อดังแห่งปารีส ทั้งคู่ได้ใช้เวลาชมภาพยนตร์ที่ชื่นชอบ ฌอร์ฌ เมลิเยส์ (เบน คิงสลีย์) แต่เมื่อพ่อของอูโก้เสียชีวิตไป ชีวิตของอูโก้ก็เปลี่ยนไป ใช้ชีวิตอย่างลับๆ ด้วยการอาศัยอยู่ระหว่างกำแพงสถานีรถไฟ ของชิ้นสุดท้ายที่พ่อให้กับอูโก้คือหุ่นยนต์หนึ่งตัว อูโก้พยายามซ่อมมันเพื่อให้รู้ว่าพ่อทิ้งความลับอะไรไว้ แต่ไม่ง่ายอย่างที่คิดเมื่ออูโก้โดนเจ้าของร้านของเล่นจับได้ว่ากำลังขโมยของที่จะนำมาซ่อม ความโชคร้ายของเด็กกำพร้ายังมีความโชคดีเหลืออยู่ หลังจากนั้นทำให้อูโก้รู้จักอิสซาเบล (โคลอี มอเรตซ์) หลานสาวเจ้าของร้านวัยเดียวกัน มิตรภาพเกิดขึ้นเมื่อทั้งสองรู้จักกัน พร้อมกับเรื่องราวผจญภัยในยุคหลังสงครามที่คนเลิกสนใจภาพยนตร์ แต่ทั้งสองจะคนนำมาเฟื่องฟูอีกครั้ง
แนวร่วมประชาชนเพื่อการปลดปล่อยปาเลสไตน์
แนวร่วมประชาชนเพื่อการปลดปล่อยปาเลสไตน์ (Popular Front for the Liberation of Palestine ย่อเป็น PFLP; الجبهة الشعبية لتحرير فلسطين) เป็นกลุ่มติดอาวุธและพรรคการเมืองนิยมลัทธิมากซ์ ก่อตั้งเมื่อ พ.ศ. 2510 โดยจอร์จ ฮาบาส เป็นกลุ่มที่ใหญ่เป็นอันดับสองที่เข้าร่วมก่อตั้งองค์การปลดปล่อยปาเลสไตน์ เป็นกลุ่มที่นิยมความรุนแรง ตรงกันข้ามกับทางสายกลางของกลุ่มฟาตะห์ ต่อต้านข้อตกลงออสโลและแนวคิดในการจัดตั้งรัฐ 2 รัฐเพื่อยุติความขัดแย้ง เคยได้รับการสนับสนุนจากสหภาพโซเวียต หลังจากการล่มสลายของสหภาพโซเวียต กลุ่มนิยมคอมมิวนิสต์ไม่ได้รับการสนับสนุนจากชาวปาเลสไตน์มากนัก โดยกลุjมที่นิยมอิสลามเข้ามามีบทบาทแทน
อะห์มัด ซะอ์ดาตดำรงตำแหน่งเป็นเลขาธิการพรรค PFLP ตั้งแต่ พ.ศ. 2544 ในเดือนธันวาคม พ.ศ. 2549 เขาถูกจำคุกในเรือนจำอิสราเอลเป็นเวลา 30 ปี ปัจจุบัน ทั้งรัฐบาลกลุ่มฟาตะฮ์ในเวสต์แบงก์กับรัฐบาลฮามาสในฉนวนกาซาถือว่าพรรค PFLP ผิดกฎหมาย เพราะยังไม่ได้จัดการเลือกตั้งในองค์การบริหารแห่งชาติปาเลสไตน์มาตั้งแต่ พ.ศ. 2549 พรรค PFLP ถูกห้ามไม่ให้มีส่วนร่วมในคณะกรรมการบริหาร PLO  and the Palestinian National Council.
กลุ่มนี้ประกาศตนเป็นพันธมิตรกับกองกำลังพันธมิตรปาเลสไตน์เพื่อคัดค้านการประกาศหลักการสันติภาพเมื่อ พ.ศ. 2536 ต่อมาใน พ.ศ. 2542 กลุ่มนี้ได้แยกตัวออกจากกองกำลังพันธมิตรปาเลสไตน์และเข้าหารือเรื่องความเป็นเอกภาพของชาติกับองค์กรปลดปล่อยปาเลสไตน์ แต่ยังคัดค้านการเจรจากับอิสราเอลต่อไป ผู้นำกลุ่มคนปัจจุบันคือ อะห์มัด ซาดาบา กลุ่มนี้จัดเป็นกลุ่มก่อการร้ายโดยสหรัฐ แคนาดา ญี่ปุ่น แคนาดา ออสเตรเลีย และสหภาพยุโรป
จุดกำเนิดจากขบวนการชาตินิยมอาหรับ
แนวร่วมนี้เติบโตมาจากขบวนการชาตินิยมอาหรับที่ก่อตั้งเมื่อ พ.ศ. 2496 โดย ดร.จอร์จ ฮาบาส ชาวคริสต์ปาเลสไตน์จากเลียดดา ฮาบาสในวัย 22 ปี เดินทางไปเรียนแพทย์ที่มหาวิทยาลัยอัมเบอร์กันในกรุงเบรุต ประเทศเลบานอน เมื่อจบการศึกษาใน พ.ศ. 2494. เขาได้ริเริ่มจัดตั้งขบวนการชาตินิยมอาหรับโดยใช้แนวคิดชาตินิยมเป็นหลัก
การก่อตั้งแนวร่วมประชาชนเพื่อการปลดปล่อยปาเลสไตน์
ขบวนการชาตินิยมอาหรับมีสาขาใต้ดินอยู่หลายประเทศทั้งในลิเบีย ซาอุดิอาระเบียและคูเวต ตั้งแต่ยังอยู่ภายใต้การปกครองของอังกฤษ ต่อมาได้เพิ่มแนวคิดแบบสังคมนิยมและจัดตั้งเป็นกองกำลังติดอาวุธ ในส่วนที่เกี่ยวข้องกับกองทัพปลดปล่อยปาเลสไตน์ ขบวนการชาตินิยมตั้งให้ อับตัล อัล-เอาดะห์เป็นกลุ่มทางทหารเมื่อ พ.ศ. 2509 หลังจากสงครามหกวันเมื่อเดือนมิถุนายน พ.ศ. 2510 กลุ่มนี้ได้รวมตัวเข้ากับอีก 2 กลุ่มคือกลุ่มเยาวชนแก้แค้น และกลุ่มแนวร่วมปลดปล่อยปาเลสไตน์ของ อะห์เหม็ด ญิบริลที่มีซีเรียหนุนหลังในเดือนสิงหาคม เกิดเป็นกลุ่มใหม่ชื่อว่า แนวร่วมประชาชนเพื่อการปลดปล่อยปาเลสไตน์ที่มีฮาบาสเป็นผู้นำ
ปฏิบัติการ
มีปฏิบัติการอย่างต่อเนื่องในช่วง พ.ศ. 2503 – 2523 โดยเป็นกลุ่มแรกๆที่ก่อการร้ายด้วยการปล้นเครื่องบินและเชื่อว่าอยู่เบื้องหลังเหตุการณ์กันยายนทมิฬในจอร์แดนเมื่อ พ.ศ. 2512 กลุ่มนี้ได้ใช้การก่อการร้ายหลายครั้ง เช่น พ.ศ. 2521 โจมตีอิสราเอลและประเทศอาหรับสายกลาง พ.ศ. 2539 โจมตีผู้ตั้งถิ่นฐานชาวยิว และ พ.ศ. 2543 ลอบสังหารรัฐมนตรีกระทรวงท่องเที่ยวของอิสราเอล
สมาชิก
ประมาณ 800 คน ฐานที่มั่นอยู่ในซีเรีย เลบานอน ฉนวนกาซา เขตเวสต์แบงก์ ได้รับการสนับสนุนจากซีเรีย
ค็อกโททวินส์
ค็อกโททวินส์ (Cocteau Twins) เป็นดนตรีแนวร็อกจากสกอตแลนด์ ก่อตั้งวงในปี 1979 ประกอบด้วยสมาชิก เอลิซาเบธ เฟรเซอร์ (ร้องนำ) โรบิน กัทธรี (กีตาร์และดรัมแมชชีน) และวิล เฮกกี (เบส) ก่อนในปี 1983 ไซมอน เรย์มอนด์จะเข้ามาเป็นมือเบสแทนเฮกกี ค็อกโททวินส์ยุบวงในปี 1997 หลังออกอัลบั้มสุดท้าย Milk & Kisses
ฟ
ในทางอักขรวิธี อักษร ฟ เป็นได้ทั้งพยัญชนะต้นให้เสียง [f] และพยัญชนะสะกดให้เสียง [p̚] กรณีทับศัพท์ภาษาอังกฤษ ใช้แทนเสียง [f] ทั้งพยัญชนะต้นและพยัญชนะสะกด หรือ [v] ในตำแหน่งพยัญชนะสะกด
ปราสาทมาริบอร์
ปราสาทมาริบอร์ (Mariborski grad) เป็นปราสาทหรือคฤหาสน์ตั้งอยู่ในเมืองมาริบอร์ ประเทศสโลวีเนีย นอกจากนี้ยังมีพิพิธภัณฑสถาน ปราสาทมาริบอร์สร้างขึ้นใน ค.ศ. 1655
พัน เหว่ย์ปั๋ว
วิลเบอร์ พัน หรือ พัน เหว่ย์ปั๋ว (ชื่อภาษาอังกฤษ: Wilber Pan, Will Pan, Pan Weibo) เป็นนักร้องและนักแสดงชาวไต้หวันที่โด่งดัง
ประวัติ
พันเหว่ย์ปั๋ว หรือ วิล พัน เกิดเมื่อวันที่ 6 สิงหาคม ค.ศ.1980 ปัจจุบันอายุ 36 ปี เกิดที่รัฐเวสต์เวอร์จิเนีย ในสหรัฐอเมริกา พออายุได้ 7 ขวบเขาก็ย้ายมาอยู่ที่ไต้หวัน แล้วก็เข้าเรียนที่โรงเรียนนานาชาติ ไทเป อเมริกัน และจบการศึกษาในปี 1999 จากนั้นก็ไปเรียนต่อระดับอุดมศึกษาที่ California Polytechnic State University ในปี 2000 พันเหว่ย์ปั๋วมีโอกาสเข้าร่วมการแข่งขันร้องเพลงของ NMG และ BMG ที่ลอสแอนเจลิส สหรัฐอเมริกา และได้รับรางวัลบุคลิกภาพยอดเยี่ยม ต่อมาในปี 2001 เขาก็เดินทางกลับไต้หวันมาชิมลางงานละครเรื่องแรก 《麻辣鲜师》　ซึ่งเรื่องนี้พันเหว่ย์ปั๋วได้รับเสียงตอบรับดีมาก จากนั้นเขาก็มีโอกาสทำอัลบั้มเพลงชุดแรก 《壁虎漫步》 พันเหว่ย์ปั๋วนับว่าเป็นนักร้องไต้หวันที่มีผลงานเพลงออกมาอย่างสม่ำเสมอเลยทีเดียว โดยเพลงที่สร้างชื่อให้กับเขามากที่สุดก็คือเพลง “ปู้เต๋อปู้อ้าย” 《不得不爱》　นอกจากร้องเพลงเล่นละครแล้ว พันเหว่ย์ปั๋วก็เคยเป็น VJ ให้กับ Channel V ด้วย
เพลงประกอบละคร
Track 3 — 我不怕 Wo Bu Pa (I'm Not Afraid) Track 5 — How Are You Track 4 — 我對天空說 Wo Dui Tian Kong Shuo (I Told The Sky)
โฆษณา
ฯลฯ
เจ้าพระยาพิษณุโลก (เมฆ)
เจ้าพระยาพิษณุโลก มีนามเดิมว่า เมฆ เป็นควาญช้างในกรมพระคชบาล และเป็นผู้สำเร็จราชการเมืองพระพิษณุโลกรัชกาลสมเด็จพระเจ้าอยู่หัวท้ายสระ
ประวัติ
เจ้าพระยาพิษณุโลก (เมฆ) เป็นเชื้อสายพราหมณ์เป็นบุตรของ พระมหาราชครู พระราชปุโรหิตาจารย์ ราชสุภาวดี ศรีบรมหงส์ องค์บุริโสดม พรหมทิชาจารย์ (มูริศโดมโรมรามราช) ราชปุโรหิตในรัชกาลสมเด็จพระเพทราชา สืบสายลงมาจาก พราหมณ์ศิริวัฒนะ ราชปุโรหิตในรัชสมัยสมเด็จพระนารายณ์มหาราช ซึ่งเข้ามาอยู่ที่กรุงสุโขทัยก่อนจะรับราชการในกรุงศรีอยุธยา และเป็นพี่น้องกับ ผล (ต่อมาเป็น เจ้าพระยามหาสมบัติ รัชกาลสมเด็จพระที่นั่งท้ายสระ)
ในรัชกาลสมเด็จพระเจ้าสุริเยนทราธิบดี (พระเจ้าเสือ) ครั้งนั้น เมฆ ตัดมวยผมและละเพศพราหมณ์ แล้วเข้ารับราชการในกรมมหาดเล็ก ต่อมาได้เลื่อนบรรดาศักดิ์เป็น หลวงทรงบาศ (เมฆ) ตำแหน่งควาญท้ายช้างพระที่นั่ง กรมพระคชบาล (กรมช้าง)
มีเหตุการณ์ของ หลวงทรงบาศ (เมฆ) แสดงความกตัญญู ต่อสมเด็จพระเจ้าลูกยาเธอทั้ง 2 พระองค์ของพระเจ้าสุริเยนทราธิบดี กล่าวคือ เมื่อปีมะเมียจัตวาศก    หลังจากสมเด็จพระเจ้าสุริเยนทราธิบดีเสด็จประพาสล้อมช้างในป่า เกิดเหตุการณ์สมเด็จพระเจ้าสุริเยนทราธิบดีทรงพระแสงของ้าวหมายจะฟันพระเศียรกรมพระราชวังบวรสถานมงคล (เจ้าฟ้าเพชร) แต่เจ้าฟ้าพรทรงยกด้ามพระแสงของ้าวขึ้นกันพระแสงของ้าวของพระราชบิดาไว้อย่างท่วงทัน เจ้าฟ้าพรทรงช้างเข้ากับช้างเจ้าฟ้าเพชร ทั้ง 2 พระองค์ต่างพากันขับช้างหนีพระราชบิดาไป สมเด็จพระเจ้าสุริเยนทราธิบดีทรงพระพิโรธยิ่งนักทรงไสช้างไล่ติดตามช้างพระราชโอรสทั้งสองพระองค์ ขณะนั้น หลวงทรงบาศ (เมฆ) ซึ่งอยู่ท้ายช้างพระที่นั่ง เห็นว่า ช้างของเจ้าฟ้าเพชรและเจ้าฟ้าพรนั้นหนีไปไม่ทัน หลวงทรงบาศ (เมฆ) จึงเอาขอท้ายช้างเกี่ยวท้ายช้างพระที่นั่งเข้าไว้ให้ค่อยรอช้างลง ส่วนเจ้าฟ้าเพชรและเจ้าฟ้าพรทรงกลัวพระราชอาญา จึงทรงรีบขับช้างบุกป่าหนีไป
สมเด็จพระเจ้าสุริเยนทราธิบดีจึงมีพระราชโองการตรัสประกาศแก่ข้าทูลละอองทั้งปวงว่า :-
จอมขมังเวทย์ออร์เฟน
เป็นซีรีส์ไลต์โนเวลญี่ปุ่น เขียนโดยโยชิโนบุ อากิตะ ได้รับการดัดแปลงเป็นมังงะ ซีรีส์อนิเมะ 5 ชุด (จอมขมังเวทย์ออร์เฟน, จอมขมังเวทย์ออร์เฟน 2: Revenge, จอมขมังเวทย์ออร์เฟน (พ.ศ. 2563), จอมขมังเวทย์ออร์เฟน: ภาคคริสตจักรคิมรัก, จอมขมังเวทย์ออร์เฟน: ภาคเออร์เบินรามา) และ วิดีโอเกม
เจ้าพระยาพิษณุโลก (เมฆ)
ประวัติ
"ท่านทั้งหลายจงช่วยกันติดตามจับเอาตัวอ้ายขบถสองคนมาให้เราจงได้"
จอมขมังเวทย์ออร์เฟน
ในเดือนธันวาคม พ.ศ. 2562 ไลต์โนเวลมียอดจำหน่ายมากกว่า 14 ล้านเล่ม
เจ้าพระยาพิษณุโลก (เมฆ)
ประวัติ
แล้วจึงเสด็จกลับมายังพลับพลาที่ประทับ ณ บ่ายวันนั้น ส่วนตำรวจแลข้าราชการทั้งหลายก็ติดตามไปพบเจ้าฟ้าเพชรและเจ้าฟ้าพรแล้วนำมาถวาย ณ ค่ายหลวง สมเด็จพระเจ้าสุริเยนทราธิบดีจึงมีพระราชดำรัสสั่งให้ลงพระราชอาญาเฆี่ยนพระราชโอรสทั้ง 2 พระองค์ ยกหนึ่ง 30 ที แล้วให้พันธนา [มัด] เข้าไว้ด้วยสังขลิกพันธ์ [โซ่ตรวน] แล้วดำรัสสั่งให้ลงพระราชอาญาเฆี่ยนตอนเช้ายกหนึ่ง ตอนเย็นยกหนึ่งเป็นประจำทุกวัน จนกว่าสมเด็จพระเจ้าสุริเยนทราธิบดีจะเสด็จพระราชดำเนินกลับไปยังพระนคร
ต่อมาในรัชกาลสมเด็จพระที่นั่งท้ายสระ ขณะที่ เจ้าฟ้าพร ทรงเป็นกรมพระราชวังบวรสถานมงคลนั้น สมเด็จพระที่นั่งท้ายสระมีพระบรมราชโองการโปรดเกล้าฯ ตั้ง หลวงทรงบาศ (เมฆ) ควาญช้าง กรมพระคชบาล เป็น เจ้าพระยาพิษณุโลก (เมฆ)  เป็นผู้สำเร็จราชการเมืองพระพิษณุโลก หัวเมืองชั้นเอก ถือศักดินา 10000 และตั้ง ผล เป็น ออกญาเพ็ชรัตนสงครามฯ (ผล) ผู้สำเร็จราชการเมืองเพชรบูรณ์ หัวเมืองชั้นโท ถือศักดินา 10000 เช่นกัน
เมื่อปลายรัชกาลสมเด็จพระที่นั่งท้ายสระเกิดสงครามแย่งชิงราชบัลลังก์ระหว่างเจ้าฟ้าอภัยและเจ้าฟ้าปรเมศร์ฝ่ายวังหลวง กับกรมพระราชวังบวรสถานมงคล (เจ้าฟ้าพร) ฝ่ายวังหน้า เจ้าพระยาพิษณุโลก (เมฆ) จึงได้ย้ายราชการเข้ามาในกรุงศรีอยุธยา ในฐานะข้าราชการชั้นผู้ใหญ่เพื่อประนีประนอมความขัดแย้งทั้งสองฝ่าย แต่ เจ้าพระยาพิษณุโลก (เมฆ) ถึงแก่อสัญกรรมเสียก่อนสิ้นรัชกาลสมเด็จพระที่นั่งท้ายสระ
วัดท้ายตลาด (จังหวัดอุตรดิตถ์)
วัดท้ายตลาด หรือชื่อที่ชาวบ้านเรียก วัดท้ายตลาด (ชื่อเดิม วัดท่าทราย) ถนนสำราญรื่น บ้านท่าอิฐ ตำบลท่าอิฐ อำเภอเมือง จังหวัดอุตรดิตถ์   สังกัดเขตการปกครองคณะสงฆ์ตำบลท่าเสา ตัววัดมีเนื้อที่ 19 ไร่ 1  งาน  50 ตารางวา
ปัจจุบันวัดท้ายตลาด เป็นวัดพัฒนาตัวอย่างและวัดพัฒนาดีเด่น มี พระครูสังฆรักษ์สิน ฐิตธมฺโม เป็นเจ้าอาวาสรูปปัจจุบัน
ประวัติ
วัดท้ายตลาด เป็นวัดที่ถูกย้ายมาสร้างขึ้นใหม่ เพราะเดิมนั้นวัดตั้งอยู่ที่บ้านท่าอิฐล่าง ติดแม่น้ำน่าน ด้านฝั่งทิศตะวันตก เดิมชื่อว่า “วัดท่าทราย” เป็นวัดเก่าแก่ที่ไม่มีหลักฐานแน่ชัดว่าสร้างในสมัยใด สืบถามจากคนเก่าแก่ที่มีอายุมาก บอกว่าวัดถูกภัยธรรมชาติ คือน้ำเซาะตลิ่งพังลงมาเรื่อย ๆ นานเข้าก็ถึงกุฏิ และศาลาการเปรียญ ท่านเจ้าอาวาส รูปแรกคือพระอุปัชฌาย์หรั่ง สุวณฺโณ จึงได้ย้ายวัดท่าทรายมาสร้างใหม่ที่ท้ายตลาดท่าเสา ห่างจากแม่น้ำน่านประมาณ 100 เมตร ประชาชนมักนิยมเรียกวัดที่ย้ายมาสร้างใหม่ว่า “วัดท้ายตลาด”
ได้รับพระบรมราชานุญาตให้สร้างวัด ตามพระราชบัญญัติลักษณะการปกครองคณะสงฆ์ ร.ศ. 121 เมื่อปี พ.ศ. 2401 มีพระบรมราชโองการพระราชทานวิสุงคามสีมา ( อุโบสถหลังก่า ) ปี พ.ศ. 2446 มีพระบรมราชโองการพระราชทานวิสุงคามสีมา ( อุโบสถหลังใหม่ ) ปี พ.ศ. 2526
ที่ดินเฉพาะบริเวณที่ตั้งวัด มีเนื้อที่  5  ไร่  2  งาน  33  ตารางวา  โดยมีหนังสือแสดงกรรมสิทธิ์ที่ดินเป็นโฉนด  เลขที่  328  กรรมสิทธิ์ที่ดินป็นของวัด
อาณาเขตที่ตั้งวัด
พื้นที่ตั้งของวัดมีลักษณะเป็นพื้นที่ราบอยู่ติดกับชุมชนนอกจากนี้มีโรงเรียนเทศบาลวัดท้ายตลาด (กวีธรรมสาร) ตั้งอยู่ในที่ดินของวัด เนื้อที่ 6ไร่ 3 งาน 20 ตารางวา และสถานีอนามัยมีเนื้อที่ 2 ไร่
ที่กัลปนาวัด มี 3 แปลงรวมเนื้อที่ทั้งสิ้น 16 ไร่ 3 งาน 189 ตารางวา คือ แปลงที่ 1 ตั้งอยู่ที่ตำบลท่าอิฐ อำเภอเมือง จังหวัดอุตรดิตถ์ มีเนื้อที่ 8ไร่ 48ตารางวาหนังสือกรรมสิทธิ์ที่ดินเป็นของ นายเป้า พุทธรักษ์ขิต เลขที่ 9935 แปลงที่ 2 ตั้งอยู่ที่ตำบลท่าอิฐ อำเภอเมือง จังหวัดอุตรดิตถ์ มีเนื้อที่ 5 ไร่ 72ตารางวาหนังสือกรรมสิทธิ์ที่ดินเป็นของ นายเป้า พุทธรักษ์ขิต เลขที่ 9936 และแปลงที่ 3 ตั้งอยู่ที่ตำบลท่าเสา อำเภอเมือง จังหวัดอุตรดิตถ์ มีเนื้อที่ 3 ไร่ 3 วา 9 ตารางวา หนังสือกรรมสิทธิ์ที่ดินเป็นของ นางมัชฌิมา เดชวรรณธนะ เลขที่ 9925 (ใช้จัดประโยชน์สงเคราะห์ เป็นที่อยู่อาศัยของประชาชน)
รายชื่อทางแยกในเขตบางบอน
รายชื่อทางแยกในเขตบางบอน เฉพาะทางแยกสัญญาณไฟจราจร รวมทั้งทางแยกบางแห่งที่ไม่มีสัญญาณไฟจราจรและไม่ใช่ทางแยกต่างระดับ แต่มีชื่อเรียกอย่างเป็นทางการ
ฟูอัด อัสลานอฟ
ฟูอัด อัสลานอฟ (Fuad Aslanov) นักมวยสากลสมัครเล่นชาวอาเซอร์ไบจาน เกิดเมื่อ 2 มกราคม พ.ศ. 2526 ที่อาเซอร์ไบจาน ติดทีมชาติอาเซอร์ไบจานเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ ในรุ่นฟลายเวท รอบแรก คู่ชกถอนตัว รอบสอง ชนะ นิโกลาส อีโซเรีย จาก จอร์เจีย เมื่อ 21 สิงหาคม รอบก่อนรองชนะเลิศ ชนะ อันเดรซ รานี จากโปแลนด์ เมื่อ 25 สิงหาคม รอบรองชนะเลิศ แพ้ เชโรเมอ โตมาส จากฝรั่งเศส เมื่อ 27 สิงหาคม ได้เหรียญทองแดง ปัจจุบันอัสลานอฟเป็นกรรมการตัดสินมวยสากลสมัครเล่น
แวคิวโอล
แวคิวโอล (Vaccuole) เป็นช่องที่ล้อมรอบด้วยเมมเบรนชนิดเยื่อยูนิตชั้นเดียว อยู่ภายในเซลล์ยูแคริโอต (eukaryotic cell) บางชนิด พบในเซลล์พืชส่วนใหญ่และสัตว์หลายชนิด โดยแวคิวโอลในสัตว์มักเล็กกว่าในพืช แวคิวโอลสามารถทำหน้าที่เป็นที่เก็บ หลั่ง และถ่ายของเหลวภายในเซลล์ แวคิวโอลและสารภายในถือว่าแตกต่างจากไซโตพลาสซึม สามารถแบ่งออกได้ 3 ประเภท คือ
การทำงานของแวคิวโอล
โดยทั่วไปแล้วการทำงานของแวคิวโอเกี่ยวข้องกับหน้าที่ต่อไปนี้ คือ กำจัดซากของโครงสร้างที่ไม่ใช้ เก็บของเสียและ สารที่มีขนาดเล็กรักษาความดันน้ำและความเต่งในเซลล์ รักษาความเป็นกรดเบสในเซลล์ ซึ่งสามารถสรุปการทำงานของแวคิวโอลในสิ่งมีชีวิตชนิดต่างๆได้ ดังนี้
การทำงานในเซลล์พืช
ในเซลล์พืชที่โตเต็มที่แล้วจะมีแวคิวโอลอยู่หลายอัน ซึ่งจะกินเนื้อที่กว่าร้อยละ 30 ถึงร้อยละ 90 ของปริมาตรในเซลล์ทั้งหมด โดยทั้งนี้ขึ้นอยู่กับประเภทของเซลล์และสภาวะขณะนั้น เยื่อที่ใช้หุ้มแวคิวโอลนี้เรียกว่า โทโนพลาสต์ (tonoplast) เซลล์อายุน้อยมีแวคิวโอลขนาดเล็กหลายอัน ภายในบรรจุน้ำ และเกลือ บางครั้งอาจมีโปรตีน, แป้ง, ผลึก และแกรนูลอื่นๆปนอยู่ด้วย pH ภายในแวคิวโอลต่ำกว่าในไซโตพลาสซึม เมื่อเซลล์เติบโตขึ้น แวคิวโอลจะมารวมตัวกันจนเหลืออันเดียวขนาดใหญ่อยู่ตรงกลางเซลล์ซึ่งควบคุมการยืดตัวของเซลล์พืชโดยการควบคุมการผ่านเข้าออกของน้ำในแวคิวโอล ถ้าในแวคิวโอลมีน้ำมาก เซลล์พืชจะยืดตัว
แวคิวโอลทำงานเป็นทั้งแหล่งสะสมอาหารและของเสีย ในเซลล์ของเมล็ด แวคิวโอลจะบรรจุแป้งหรือโปรตีนที่ต้องใช้เมื่อเมล็ดงอก แคลเซียมไอออนที่จำเป็นในการควบคุมการทำงานของเอนไซม์ในเซลล์ จะเก็บไว้ในแวคิวโอลโดยตกผลึกกับกรดออกซาลิก (Oxalic acid) หรือแคลเซียมคาร์บอเนต เมื่อเซลล์ไม่ต้องการใช้ นอกจากนั้น แวคิวโอลยังควบคุมความเข้มข้นของโปแทสเซียมไอออนในไซโตพลาสซึมอีกด้วย รงควัตถุที่ละลายน้ำได้หลายชนิดที่พบในเซลล์ของดอกไม้ ผลไม้และหัวเรดบีต มีการสะสมในแวคิวโอลเช่นกัน การสะสมสารของพืชอวบน้ำหรือพืชกลุ่ม CAM (Crassulacean acid metabolism) ซึ่งจะสะสมกรดมาลิกไว้ในแวคิวโอลในเวลากลางคืน เซลล์พืชบางชนิด เช่น ยาสูบ มีการสะสมนิโคทิน พืชบางกลุ่มจะสะสมสารพิษไว้ในแวคิวโอล เพื่อป้องกันไม่ให้ถูกสัตว์กิน และเป็นแหล่งสะสมอาหารจำพวกโปรตีนเพื่อใช้เป็นอาหารของต้นอ่อนในขณะงอก เช่น ในเมล็ดถั่ว เมล็ดข้าวบาร์เลย์ เป็นต้น
แวคิวโอลเป็นแหล่งสะสมของเสียในเซลล์พืช โดยปกติโทโนพลาสต์จะไม่ยอมให้ของเสียเหล่านั้นไหลกลับเข้าสู่ไซโตพลาสซึมได้อีก การสะสมของเสียไว้ในเซลล์ตลอดเวลานี้ ในบางกรณีเป็นประโยชน์ต่อพืชเพราะทำให้มีรสขมหรือเป็นพิษต่อสัตว์ที่กินพืชนั้นๆ เมื่อออร์แกแนลล์มีอายุมากและซ่อมแซมไม่ได้แล้วจะหลอมรวมเข้ากับแวคิวโอล และถูกย่อยสลายโดยเอนไซม์ในแวคิวโอล ส่วนที่นำกลับมาใช้ใหม่ได้ จะถูกส่งกลับเข้าสู่ไซโตพลาสซึม
การทำงานในเซลล์สัตว์
แวคิวโอลในสัตว์เป็นส่วนสำคัญในกระบวนการเอกโซไซโตซิส และ เอนโดไซโตซิส.
แวคิวโอลในรา
แวคิวโอลในเซลล์ของเชื้อรามีการทำงานใกล้เคียงกับแวคิวโอลของเซลล์พืชและมีได้มากกว่า 1 อันต่อเซลล์ ในเซลล์ของ Saccharomyces cerevisiae แวคิวโอลเป็นออร์แกแนลลล์ที่เปลี่ยนรูปร่างได้เร็ว ซึ่งเป็นกระบวนการที่เกี่ยวข้องกับความเป็นกรด-ด่างและควมเข้มข้นของไอออนภายในเซลล์ การควบคุมแรงดันออสโมติก การเก็บกรดอะมิโน การสร้างและสลายพันธะฟอสเฟต ไอออนที่เป็นพิษ เช่น สตรอนเชียม โคบอลต์ และตะกั่ว จะถูกเก็บไว้ในแวคิวโอลเพิ่อแยกออกจากองค์ประกอบอื่นๆของเซลล์
แวคิวโอลในแบคทีเรีย
แวคิวโอลขนาดใหญ่พบในแบคทีเรียสีเขียวที่ใช้กำมะถัน 3 สกุลคือ Thioploca, Beggiatoa และ Thiomargaritaไซโตพลาซึมของแบคทีเรียทั้ง 3 สกุลนี้จะมีแวคิวโอลกินพื้นที่ถึง 40-98% ของเซลล์ โดยภายในแวคิวโอลมีไนเตรตมาก.
แก๊สแวคิวโอลซึ่งยอมให้แก๊สผ่านเข้าไปได้อย่างอิสระ พบในไซยาโนแบคทีเรียบางสปีชีส์ โดยช่วยในการลอยตัวของแบคทีเรีย
ปลาหมูกระโดงสูง
ปลาหมูกระโดงสูง (Chinese sucker, Chinese loach, Chinese high fin sucker, Chinese high fin banded shark; 胭脂魚; พินอิน: yānzhiyú; ) ปลาน้ำจืดกระดูกแข็งชนิดหนึ่ง ในวงศ์ปลาหมูกระโดงสูง (Catostomidae) จัดเป็นปลาเพียงชนิดเดียวเท่านั้นที่อยู่ในสกุล Myxocyprinus (มาจากภาษากรีก "myxos" หมายถึง "น้ำมูกหรือเสมหะ" และภาษาละติน "cyprinus" หมายถึง ปลาตะเพียน)
มีพื้นลำตัวสีขาวอมชมพู มีแถบสีดำหนา 3 เส้นเป็นแนวตั้ง มีจุดเด่น คือ มีครีบหลังที่ปลายแหลมสูงและมีขนาดใหญ่ ในปลาที่มีขนาดเล็กกว่า 4 นิ้วจะมีสีสันสดใสและลำตัวทรงสั้นมีครีบหลังใหญ่มองดูคล้ายใบเรือ แต่เมื่อมีขนาดใหญ่ขึ้นสีขาวบนลำตัวจะเริ่มหายไป สีจะซีดจาง ขนาดของครีบหลังจะมีขนาดเล็กลงและความยาวลำตัวจะออกไปทางทรงยาวมากกว่าทรงสูง
มีความยาวเมื่อโตเต็มที่ได้ถึง 90 เซนติเมตร พบกระจายพันธุ์เฉพาะในแม่น้ำแยงซีเกียง ในประเทศจีนเท่านั้น มีพฤติกรรมอยู่รวมกันเป็นฝูง
สีดา พัวพิมล
สีดา พัวพิมล เกิดเมื่อวันเสาร์ที่ 29 มกราคม พ.ศ. 2498 เป็นนักแสดงหญิงชาวไทย
ประวัติ
สีดา พัวพิมล (หรือ สีดา วงศ์สราวัฒน์, ศรีดารัตน์ วงศ์สราวัฒน์, ลินปภัสร์ วงศ์สราวัฒน์ ตามลำดับ) เกิดเมื่อวันเสาร์ที่ 29 มกราคม พ.ศ. 2498 เป็นนักแสดงหญิงชาวไทย ที่มีผลงานละครต่างๆมากมาย เช่น ลางรัก, มายาสีเงิน, ตุ๊กตามนุษย์, เบญจรงค์ห้าสี, นกออก, ลิลลี่สีกุหลาบ เป็นต้น
ด้านชีวิตส่วนตัวมีสมรสกับ นายอมรจักร วิญญทาน มีบุตรด้วยกัน คือ นายอภิชาติ พัวพิมล หรือ อ๊อฟ นักแสดงชายชาวไทย และบุตรสาวอีก 1 คน ซึ่งปัจจุบันลูกชายได้เสียชีวิตกระทันหันด้วยโรคหอบหืด เมื่อวันที่ 16 พฤศจิกายน พ.ศ. 2549
รัฐโกยาช
โกยาช (Goiás) เป็นรัฐในประเทศบราซิล ตั้งอยู่ทางใต้กลางของประเทศ ชื่อของรัฐมาจากชื่อกลุ่มคนพื้นเมือง รัฐโกยาชเป็นรัฐอยู่ตรงกลางสุดและบราซิลและเป็นรัฐที่มีประชากรมากที่สุดในภาคกลางและตะวันตก ด้วยความแห้งแล้งอย่างสูงในฤดูแห้งแล้ง ตั้งแต่เดือนมิถุนายนถึงกันยายน ไม่มีฝนตกทำให้ระดับแม่น้ำอาราไกวยา ลงลึกไปถึงเกือบ 2 กิโลเมตร บริเวณชายหาด ทำให้เป็นจุดท่องเที่ยวของรัฐ
รัฐใกล้เคียง (หมุนตามเข็มนาฬิกาจากทางเหนือ) คือรัฐโตกังจิงช์, รัฐบาเยีย, รัฐมีนัชเจไรช์, เฟเดอรัลดิสตริกต์, รัฐมาตูโกรซูดูซูว และรัฐมาตูโกรซู ในอุทยานแห่งชาติ Chapada dos Veadeiros เป็นสถานที่ท่องเที่ยวที่ประกอบด้วยโกรกธาร, หุบเขา, สายน้ำเชี่ยวและน้ำตก สถานท่องเที่ยวอื่นเช่นเมืองประวัติศาสตร์โกยาชห่างจากเมืองโกยาเนีย ก่อตั้งในช่วงต้นคริสต์ศวรรษที่ 18 และเมือง Caldas Novas กับบ่อน้ำร้อนที่ดึงดูดนักท่องเที่ยว 1 ล้านคนต่อปี
กีฬาจักรยานในโอลิมปิกฤดูร้อน 1932
การแข่งขันจักรยานในโอลิมปิกฤดูร้อน 1932 เป็นการแข่งขันกีฬาจักรยานในกีฬาโอลิมปิกฤดูร้อนครั้งที่ 10 ที่กรุงลอสแอนเจลิส ประเทศสหรัฐ ระหว่างวันที่ 1-3 สิงหาคม พ.ศ. 2475 จัดขึ้นที่สนาม Rose Bowl และลอสแอนเจลิสและบริเวณรอบ ซึ่งการแข่งขันกีฬาจักรยานครั้งนี้มีการแข่งขันทั้งหมด 6 รายการ คือ ประเภททีมชาย 6 รายการ และประเภททีมหญิง 0 รายการ โดยมีนักกีฬาเข้าร่วมแข่งขัน 66 คน จาก 13 ประเทศ
น้ำหอม
น้ำหอม (parfum) เป็นส่วนผสมของน้ำมันหอมระเหยหรือสารประกอบให้กลิ่น, สารฟิกเซทีฟ (fixative) ที่มีกลิ่นหอมกับตัวทำละลาย ใช้เพื่อให้ร่างกายมนุษย์, สัตว์, อาหาร, สิ่งของ หรือพื้นที่อยู่อาศัยมีกลิ่นที่น่าพึงพอใจ โดยทั่วไปแล้วน้ำหอมมักอยู่ในรูปของเหลวและใช้ให้กลิ่นที่น่าเข้าหาแก่ตัวบุคคล การค้นพบทางโบราณคดีและเอกสารโบราณแสดงให้เห็นถึงการใช้น้ำหอมในอารยธรรมยุคแรกสุดของมนุษย์ น้ำหอมยุคใหม่นั้นเริ่มมีในศตวรรษที่ 19 ด้วยการสังเคราะห์เชิงการค้าของสารประกอบให้กลิ่น เช่น vanillin และ coumarin
การอธิบายน้ำหอม
สูตรที่ชัดเจนในการผลิตน้ำหอมสำหรับการค้านั้นถูกเก็บไว้เป็นความลับบริษัท ถึงแม้จะมีการตีพิมพ์เผนแพร่อย่างกว้างขวางแต่ก็มักเต็มไปด้วยวัตถุดิบที่มีความซับซ้อนที่ทำให้ยากต่อการอธิบาย ประสบการณ์ โดยลูกค้าต่อกลิ่นนั้น ๆ อย่างไรก็ตาม ผู้เชี่ยวชาญด้านน้ำหอม (connoisseurs of perfume) สามารถระบุองค์ประกอบและที่มาของกลิ่นในน้ำหอมหนึ่ง ๆ ได้เช่นกัน
สายทางของกลิ่น (trail of scent) ที่บุคคลที่มีน้ำหอมหนึ่งทิ้งไว้เรียกว่า ซิลเลจ (sillage) ตามคำภาษาฝรั่งเศสที่แปลว่า "wake" ซึ่งคือทางคลื่นที่เกิดขึ้นในน้ำตามเรือที่แล่นผ่าน
ฟรากานซ์โน๊ต
น้ำหอมนั้นอธิบายโดยมีดนตรีเป็นคำอุปมา เช่น การมีเซต 3 เซตของโน๊ต (notes) หมายถึงกลิ่นอันเสนาะหู (harmonious scent) แบบ “เสียงดนตรีที่ประสานกัน” (accord) โน๊ตนั้นจะถูกเปิดเผยออกเมื่อเวลาผ่านไป ด้วยความประทับใจแรก (immediate impression) ของท๊อปโน๊ต (top note) ไปยังมิดเดิลโน๊ต (middle notes) ที่ลึกกว่า และเบสโน๊ต (base notes) ที่ค่อย ๆ แสดงออกมาในระยะท้ายสุด โน๊ตต่าง ๆ เหล่านี้จะถูกสร้างสรรค์ขึ้นอย่างปราณีตด้วยศาสตร์ของการระเหยของน้ำหอม ผู้ผลิตน้ำหอมผู้ตีพิมพ์โนี๖น้ำหอมนั้นมักทำด้วยการนำเสนอองค์ประกอบกลิ่น (fragrance components) ในรูปของ พีระมิดกลิ่นหอม (fragrance pyramid) และใช้คำที่เป็นเชิงจินตนาการประกอบ
แฟมิลีการรับกลิ่น
การจัดกลุ่มน้ำหอมนั้นไม่มีทางเป็นไปอย่างแน่นอนหรือเป็นไปอย่างรูปธรรม น้ำหอมจำนวนมากประกอบด้วยมุมต่าง ๆ ของแฟมิลีการรับกลิ่น (Olfactive families) ที่ต่างกัน แม้แต่น้ำหอมที่ออกแบบมาเป็นกลิ่น "ดอกไม้ชนิดเดียว" (single flower) ยังประกอบด้วยสารส่งกลิ่นอื่น ๆ ประกอบหรือเป็นฐาน
วงล้อกลิ่นหอม
รูปแบบการจัดประเภทใหม่นี้เป็นที่นิยมใช้ในการค้าและในอุตสาหกรรมเครื่องหอม คิดขึ้นในปี 1983 โดยผู้ให้คำปรึกษาด้านน้ำหอม Michael Edwards รูปแบบนี้นั้นทำให้การจัดแบ่ง, การขานชื่อ และการแสดงความสัมพันธ์ระหว่างชั้นต่าง ๆ เรียบง่ายขึ้น แฟมิลี (families) หลักในวงล้อได้แก่ ฟลอรัล (Floral), ออเรนทัล (Oriental), วูดี (Woody), อโรมาติกฟูแฌร์ (Aromatic Fougère) และ เฟรช (Fresh) ซึ่งแต่ละแฟมิลีจะถูกแบ่งย่อยลงไปอีก และนำมาประกอบกันเป็นวงล้อ ตัวอย่างเช่นน้ำหอม Chanel No.5 ที่ซึ่งดั้งเดิมจัดเป็นฟลอรัลแบบอัลดีไฮด์ (aldehydic floral) จะอยู่ในกลุ่มย่อย ซอฟท์ฟลอรัล (Soft Floral) เป็นต้น
มิคัล จูริช
มิคัล จูริช (เกิดวันที่ 1 มิถุนายน ค.ศ. 1988) เป็นนักฟุตบอลกองหน้าชาวสโลวาเกีย ปัจจุบันลงเล่นให้กับสโมสรฟุตบอลอานอร์โทซิสฟามากุสตา (ยืมตัวจาก Orenburg) และทีมชาติสโลวาเกีย
สโมสรอาชีพ
จูริชเข้าร่วมสโมสร Banská Bystrica เมื่อเขาอายุ 14 ปี โดยใช้เวลาลงเล่นในชุดเยาวชนสามปี ต่อมาเขาลงเล่นนัดแรกในสโลวักซูเปอร์ลีกา ในนัดที่แพ้ Ružomberok 2–0 เมื่อวันที่ 9 พฤศจิกายน ค.ศ. 2005 เมื่อผ่านไปห้าฤดูกาล เขาทำได้ 18 ประตูจาก 114 นัดที่ลงเล่น
ในเดือนสิงหาคม ค.ศ. 2010 เขาถูกปล่อยยืมตัวให้กับวิกตอเรีย เปิลเซน ในเช็กเฟิสต์ลีก เป็นเวลาหนึ่งปี และได้รับข้อเสมอให้ซื้อขาด เขาลงเล่นนัดแรกให้กับเปิลเซนซึ่งบุกชนะ České Budějovice 3–0 เมื่อวันที่ 28 สิงหาคม ค.ศ. 2010 และเขาก็พาเปิลเซนคว้าแชมป์เช็กเฟิสต์ลีก ซึ่งเป็นแชมป์ลีกสมัยแรกของเขา เขาทำสองประตูให้กับเปิลเซนในยูฟ่าแชมเปียนส์ลีก ฤดูกาล 2011–12 โดยแบ่งเป็นหนึ่งลูกในรอบเพลย์ออฟที่ชนะโคเปนเฮเกน 2–1 และอีกลูกในรอบแบ่งกลุ่ม นัดที่เสมอมิลาน 2–2
วันที่ 26 มกราคม ค.ศ. 2017 เขาเซ็นสัญญากับ FC Orenburg สโมสรในรัสเซียนพรีเมียร์ลีก และในวันที่ 17 มกราคม ค.ศ. 2018 เขาถูกปล่อยยืมตัวให้กับ อานอร์โทซิส ฟามากุสตา จากประเทศไซปรัส เป็นเวลาครึ่งฤดูกาล
ทีมชาติ
จูริชลงเล่นครั้งแรกให้กับทีมชาติสโลวาเกียในนัดกระชับมิตรที่บุกชนะเดนมาร์ก 3–1 เมื่อวันที่ 15 สิงหาคม ค.ศ. 2012
เขายิงประตูแรกในนัดที่ชนะสวิตเซอร์แลนด์ 3–2 เมื่อวันที่ 13 พฤศจิกายน ค.ศ. 2015 โดยเขาทำได้สองประตูในนัดนั้น สี่วันถัดมา เขาทำประตูอีกครั้งในนัดที่ชนะไอซ์แลนด์ 3–1
จูริชทำประตูที่สี่ของเขา ในนัดกระชับมิตรที่แพ้เยอรมนี 3–1 ที่เอาก์สบูร์ก ซึ่งเป็นการลงเล่นในนามทีมชาตินัดที่ 25 ของเขา
ซาตูมาเร
ซาตูมาเร (Satu Mare, ; Szatmárnémeti, ; Sathmar; סאטמאר หรือ סאַטמער) เป็นนครที่มีประชากร 102,400 คน (ค.ศ. 2011) เป็นเมืองหลวงของเทศมณฑลซาตูมาเร รวมถึงเป็นศูนย์กลางของมหานครซาตูมาเร มีการกล่าวถึงเมืองนี้ใน Gesta Hungarorum ในชื่อ castrum Zotmar ("Zotmar's fort") เมืองมีประวัติศาสตร์ย้อนไปถึงยุคกลาง ปัจจุบันเมืองเป็นศูนย์กลางการศึกษา วัฒนธรรม อุตสาหกรรมและธุรกิจในโรมาเนียตะวันตกเฉียงเหนือ
ซีออฟธีฟส์
ซีออฟธีฟส์ (Sea of Thieves) เป็นวิดีโอเกมแอ็กชันผจญภัย ค.ศ. 2018 ที่ได้รับการพัฒนาโดยบริษัทแรร์ และเผยแพร่โดยเอกซ์บอกซ์เกมสตูดิโอส์ ผู้เล่นจะสวมบทบาทเป็นโจรสลัดที่เดินทางจากวงสมาคมการค้าต่าง ๆ เพื่อที่จะกลายเป็นสุดยอดตำนานโจรสลัด ซีออฟธีฟส์เป็นวิดีโอเกมหลายผู้เล่นมุมมองบุคคลที่หนึ่งที่ผู้เล่นร่วมมือกันเพื่อสำรวจโลกที่เปิดกว้างผ่านเรือโจรสลัด เกมนี้ได้รับการอธิบายว่าเป็น "เกมผจญภัยในโลกที่ใช้ร่วมกัน" ซึ่งหมายความว่ากลุ่มผู้เล่นจะต้องเผชิญหน้ากันเป็นประจำในระหว่างการผจญภัยของพวกเขา โดยบางครั้งก็รวมตัวเป็นพันธมิตรกัน และบางครั้งก็เป็นแบบตัวต่อตัว
เกมดังกล่าวได้รับการกำหนดแนวคิดครั้งแรกใน ค.ศ. 2014 โดยบริษัทแรร์ได้รับแรงบันดาลใจจากผู้เล่นเกมพีซี เช่น อีฟออนไลน์, เดย์แซด และรัสต์ ซึ่งใช้เครื่องมือที่เกมเหล่านี้จัดหาให้เพื่อสร้างเรื่องราวส่วนตัวของพวกเขาเอง วงสมาคมได้สำรวจการตั้งค่าที่แตกต่างกันสำหรับเกม เช่น แวมไพร์และไดโนเสาร์ แม้ว่าในที่สุดมันจะกลายเป็นธีมโจรสลัด แต่ก็ได้รับแรงบันดาลใจจากภาพยนตร์ เช่น ไพเรทส์ออฟเดอะแคริบเบียน และกูนี่ส์ ขุมทรัพย์ดำดิน เกมดังกล่าวมีระบบความก้าวหน้าที่ปลดล็อกไอเทมใช้เพื่อความสวยงามเท่านั้น เนื่องจากทีมพัฒนาต้องการสนับสนุนให้ผู้เล่นทั้งทั่วไปและผู้มีประสบการณ์เล่นด้วยกัน เมื่อเทียบกับเกมอื่น ๆ ของบริษัทแรร์ กระบวนการพัฒนาซีออฟธีฟส์มีความโปร่งใสมากกว่า โดยบริษัทแรร์จะเชิญแฟน ๆ มาทดสอบการสร้างในช่วงต้นของเกม
ไมโครซอฟท์ได้เปิดตัวเกมในเดือนมีนาคม ค.ศ. 2018 สำหรับวินโดวส์และเอกซ์บอกซ์วัน นอกจากนี้ยังเป็นหนึ่งในเกมของผู้ผลิตสินค้าแรกสุดที่ออกสำหรับสมาชิกเอกซ์บอกซ์เกมพาส เกมดังกล่าวได้รับการวิจารณ์ที่หลากหลายโดยทั่วไปเมื่อมีการเปิดตัว โดยนักวิจารณ์ยกย่องการรบทางเรือ, รูปแบบการเล่นหลายคน, ภาพ และฟิสิกส์ของเกม ส่วนการวิพากษ์วิจารณ์มุ่งไปที่การขาดเนื้อหา, ความก้าวหน้า และรูปแบบการเล่นที่ตื้นเขิน บริษัทแรร์แลเห็นว่าเกมนี้เป็น "เกมในรูปแบบบริการ" และได้เผยแพร่การอัปเดตเนื้อหาจำนวนมากหลังจากเกมออกวางจำหน่าย ซึ่งหลายรายการได้รับการตอบรับอย่างดี เกมดังกล่าวประสบความสำเร็จในเชิงพาณิชย์และดึงดูดผู้เล่นมากกว่า 25 ล้านคน ณ เดือนตุลาคม ค.ศ. 2021 ส่วนเกมเวอร์ชันปรับปรุงยังวางจำหน่ายสำหรับเอกซ์บอกซ์ซีรีส์เอกซ์/เอสในเดือนพฤศจิกายน ค.ศ. 2020
รูปแบบการเล่น
ซีออฟธีฟส์เป็นวิดีโอเกมแอ็กชันผจญภัยมุมมองบุคคลที่หนึ่ง ในตอนเริ่มเกม ผู้เล่นจะเลือกรูปประจำตัวของผู้เล่นที่สุ่มสร้างขึ้นอย่างเป็นระบบ เกมนี้ตั้งอยู่ในโลกที่ใช้ร่วมกัน ซึ่งหมายความว่ากลุ่มผู้เล่นจะได้เผชิญหน้ากันตลอดการผจญภัยของพวกเขา ผู้เล่นเดี่ยวและคู่ล่องเรือไปในเรือสลูปแบบว่องไว ในขณะที่ผู้เล่นที่เล่นเป็นกลุ่มควบคุมกลุ่มคนในเรือแกลลีออนที่มีขนาดใหญ่กว่า 3 คน หรือ 4 คนซึ่งร่วมมือกันโดยสมมติบทบาทที่แตกต่างกัน เช่น การบังคับเรือ, การควบคุมปืนใหญ่, การนำทาง, การขึ้นเรือข้าศึก, การเดินเรือ และการสอดแนมจากรังกา บางครั้งผู้เล่นอาจพบผู้เล่นที่เป็นศัตรู ซึ่งอาจโจมตีพวกเขาด้วยลูกปืนใหญ่หรือการบุกขึ้นเรือ หากพื้นที่ใต้ดาดฟ้าเรือได้รับความเสียหาย น้ำจะไหลเข้ามาและทำให้เรือค่อย ๆ จมลง ซึ่งผู้เล่นจำเป็นต้องปะรูด้วยไม้กระดานและเอาน้ำออกโดยใช้ถัง เกมนี้สามารถสร้างพันธมิตรกับฝ่ายอื่น ๆ ของผู้เล่นได้ พวกเขาจะได้รับโบนัสทองเมื่อกลุ่มในพันธมิตรเดียวกันเสร็จสิ้นการเดินทาง ทั้งนี้ การสร้างพันธมิตรไม่ได้ป้องกันผู้เล่นจากการโจมตีซึ่งกันและกัน หากตัวละครผู้เล่นเสียชีวิต พวกเขาจะถูกส่งไปยังเรือผีที่เรียกว่าเฟอร์รีออฟเดอะแดมด์ ซึ่งพวกเขารอจนกว่าพวกเขาจะสามารถเกิดใหม่ ส่วนโหมดผู้เล่นหลายคนที่แข่งขันกันชื่อ "อารีนา" ได้รับการนำมาใช้ในการอัปเดต แอนนิเวอร์ซารี ซึ่งอนุญาตให้ผู้เล่นสี่ทีมแข่งขันกันเองโดยรวบรวมเงินในแผนที่ขนาดเล็ก
ทอง กันทาธรรม
ทอง กันทาธรรม เป็นอดีตรัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงมหาดไทยของไทย อดีตสมาชิกสภาผู้แทนราษฎรจังหวัดแพร่ 5 สมัย สังกัดพรรคชาตินิยม และเป็นสมาชิกสภาผู้แทนราษฎรเพียงคนเดียวของพรรคชาตินิยมที่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 อดีตหัวหน้าเสรีไทยสายแพร่
ประวัติ
ทอง กันทาธรรม หรือเป็นที่รู้จักว่า  พ่อเลี้ยงทอง  เกิดเมื่อวันที่ 2 เมษายน พ.ศ. 2454 ที่อำเภอหนองม่วงไข่ จังหวัดแพร่ เป็นบุตรชายคนที่ 2 ในจำนวนพี่น้อง 3 คน ของนายเทพ กันทาธรรม กับนางศรีเวย กันทาธรรม บิดามีเชื้อสายเจ้านายของเมืองเชียงแสน ส่วนมารดาสืบเชื้อสายจากเจ้านายของพวกไทยลื้อ มีพี่ชายเติบโตมาด้วยกันคือ นายอุทัย หรือพ่อเลี้ยงอุทัย กันทาธรรม และน้องชายคือ นายสม หรือพ่อเลี้ยงสม กันทาธรรม เข้ารับการศึกษาที่โรงเรียนพิริยาลัยจังหวัดแพร่ ต่อมาย้ายไปศึกษาที่โรงเรียนยุพราชวิทยาลัย จนถึงชั้นมัธยมปีที่ 7 จากนั้นจึงย้ายเข้าไปศึกษาต่อที่โรงเรียนสวนกุหลาบวิทยาลัย จนจบการศึกษาชั้นมัธยมปีที่ 8 ต่อมาในปี พ.ศ. 2473 เข้ารับการศึกษาที่มหาวิทยาลัยธรรมศาสตร์
รับราชการ
เมื่อปี พ.ศ. 2477 ทอง กันทาธรรม เข้าทำงานประจำที่แผนกตรวจสอบเรื่องและความเห็น สำนักงานเลขานุการคณะรัฐมนตรี จากนั้นย้ายไปประจำที่แผนสัญญาทางพระราชไมตรี กองการต่างประเทศ กรมมหาดไทย กระทั่งในปี พ.ศ. 2479 ได้รับแต่งตั้งเป็นนายอำเภอหางดง จังหวัดเชียงใหม่ แต่ทำงานได้เพียง 9 เดือน ก็ลาออกจากราชการเพื่อลงสมัครรับเลือกตั้งสมาชิกสภาผู้แทนราษฎร
ฝ่ายนิติบัญญัติ
ทอง กันทาธรรม เป็นนักการเมืองชาวจังหวัดแพร่ เคยได้รับเลือกตั้งเป็นสมาชิกสภาผู้แทนราษฎรจังหวัดแพร่ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2480 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 และการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 โดยไม่สังกัดพรรคการเมือง ต่อมาได้เข้าร่วมกิกรรมกับพรรคสหชีพ
ทอง กันทาธรรม เคยตั้งกระทู้ถามกระทรวงมหาดไทย เกี่ยวกับอำนาจในการออกหมายค้น เมื่อปี พ.ศ. 2482
ฝ่ายบริหาร
ทอง กันทาธรรม ได้รับแต่งตั้งเป็นเลขานุการรัฐมนตรีว่าการกระทรวงมหาดไทย (นาวาเอก บุง ศุภชลาศัย) ในปี พ.ศ. 2487 และเป็นรัฐมนตรีที่ไม่ประจำกระทรวงในปี พ.ศ. 2488 ในรัฐบาลของนายทวี บุณยเกตุ และรัฐบาลของหม่อมราชวงศ์เสนีย์ ปราโมช และในรัฐบาลของพลเรือตรี ถวัลย์ ธำรงนาวาสวัสดิ์ (ยศขณะนั้น) และในปี พ.ศ. 2490 ได้รับแต่งตั้งเป็นรัฐมนตรีช่วยว่าการกระทรวงมหาดไทย
การต่อสู้ทางการเมือง
ทอง กันทาธรรม ถูกกล่าวหาว่าเป็นกบฎจากรัฐบาลที่มาจากการรัฐประหารในประเทศไทย พ.ศ. 2490 ภายใต้การนำของจอมพล ผิน ชุณหะวัณ และเขาต้องรับโทษจำคุกถึง 3 ครั้ง ครั้งแรกเป็นเวลา 100 วัน ครั้งที่สองเป็นเวลากว่า 2 เดือน และครั้งที่สามเป็นเวลา 20 วัน กระทั่งเกิดเหตุการณ์สังหารรัฐมนตรีที่เคยร่วมงานกับขบวนการเสรีไทย คือ ถวิล อุดล ทองอินทร์ ภูริพัฒน์ จำลอง ดาวเรือง และทองเปลว ชลภูมิ ส่งผลให้นายทอง กันทาธรรม ต้องลี้ภัยไปอยู่ที่เมืองยองห้วย เขตเชียงตุง ประเทศพม่า จนเหตุการณ์คลี่คลายขึ้น นายทอง กันทาธรรม จึงกลับมาสมัครรับเลือกตั้งอีกครั้งหนึ่ง
อัน ยู-จิน
อัน ยู-จิน (An Yu-jin; เกิด 1 กันยายน ค.ศ. 2003) รู้จักกันดีในชื่อยูจิน เป็นนักร้องชาวเกาหลีใต้ เธอเป็นหัวหน้าวงไอฟ์ที่ก่อตั้งโดยสตาร์ชิปเอนเตอร์เทนเมนต์ ยูจินมีชื่อเสียงหลังจากจบอันดับที่ 5 ในรายการเซอร์ไววัลพรอดิวซ์โฟร์ตีเอตของเอ็มเน็ต ซึ่งเปิดตัวในฐานะสมาชิกของเกิร์ลกรุปไอซ์วัน และทำกิจกรรมตั้งแต่ปี ค.ศ. 2018 ถึง 2021
ชีวิตในวัยเด็ก
ยูจินเกิดเมื่อวันที่ 1 กันยายน ค.ศ. 2003 เธอเข้าเรียนที่โรงเรียนศิลปะการแสดงแห่งกรุงโซล ออฟเดอะเรคอร์ดเปิดเผยในปี ค.ศ. 2019 ว่ายูจินได้ลาออกจากโรงเรียนเพื่อมุ่งเน้นไปที่ชีวิตไอดอลของเธอและกิจกรรมวงไอซ์วันและจะเรียนต่อที่บ้าน
ค.ศ. 2018–ปัจจุบัน: พรอดิวซ์โฟร์ตีเอต, ไอซ์วัน, กิจกรรมเดี่ยว
ตั้งแต่วันที่ 15 มิถุนายน ถึง 31 สิงหาคม ค.ศ. 2018 เป็นตัวแทนของสังกัดสตาร์ชิปเอนเตอร์เทนเมนต์ ร่วมกับชัง ว็อน-ย็องและโช กา-ฮย็อน ในรายการพรอดิวซ์โฟร์ตีเอต ซึ่งในที่สุดเธอก็ได้อันดับที่ 5 และได้เปิดตัวกับวงไอซ์วัน และเมื่อวันที่ 29 ตุลาคม ค.ศ. 2018 วงได้เปิดตัวอีพี (EP) ครั้งแรกในชื่อ คัลเลอร์ไรซ์ โดยมี "ลาวีอ็องโรซ" เป็นซิงเกิลหลัก
ไม่กี่เดือนหลังจากที่เธอเปิดตัวกับไอซ์วัน ยูจินได้เข้าร่วมการแข่งขันร้องเพลงในรายการ King of Mask Singer เธอเป็นผู้เข้าแข่งขันที่อายุน้อยที่สุดในประวัติศาสตร์ของรายการ ด้วยอายุอายุ 15 ปี 99 วัน
มีการประกาศว่ายูจินจะเป็นนักแสดงในเรื่อง My Little Television V2 ทางช่องเอ็มบีซีร่วมกับคิม กู-รา อย่างไรก็ตาม เธอถูกถอดออกจากการคัดเลือกตั้งแต่ตอนที่ 34 เนื่องจากการตรวจสอบการจัดการโหวตของเอ็มเน็ต   ตั้งแต่มีนาคม ค.ศ. 2021 ถึงมีนาคม ค.ศ. 2022 ยูจินได้เป็นพิธีกรรายการอินกีกาโย ร่วมกับซองชาน วงเอ็นซีที และจีฮุน วงเทรเชอร์
หลังจากที่ไอซ์วันยุบวงในเดือนเมษายน 2021 เธอและว็อนย็องเพื่อนร่วมวงก็กลับมาเป็นเด็กฝึกของสตาร์ชิป วันที่ 1 พฤศจิกายน 2021 สตาร์ชิปเอนเตอร์เทนเมนต์ประกาศว่ายูจินและว็อนย็องจะเปิดตัวเกิร์ลกรุปวงใหม่ในชื่อไอฟ์ในวันที่ 1 ธันวาคม 2021 โดยไอฟ์เป็นกลุ่มแรกของค่ายตั้งแต่เปิดตัวคราวิตีในเดือนเมษายน 2020 และเป็นเกิร์ลกรุปกลุ่มแรกนับตั้งแต่เปิดตัวคอสมิกเกิลส์ในเดือนกุมภาพันธ์ 2016 ยูจินและว็อนย็องเป็นสมาชิกสองคนแรกของไอฟ์ที่ได้รับการเปิดเผย และกลุ่มเปิดตัวด้วยซิงเกิลอัลบั้มชุดแรกอีเลฟเวน
ในปี 2022 ยูจินเป็นผู้อภิปรายในรายการเรียลลิตี "การเอาชีวิตรอดทางทหาร" Steel Troops ฤดูกาลที่สอง และในปีนั้น ยูจินยังออกรายการวาไรตี Earth Arcade ของทีวีเอ็น ร่วมกับมีมีวงโอมายเกิร์ล, อี ย็อง-จี และอี อึน-จี
เครดิตการแต่งเพลง
เครดิตเพลงทั้งหมดดัดแปลงมาจากฐานข้อมูลของ Korea Music Copyright Association เว้นแต่จะระบุไว้เป็นอย่างอื่น
ภักดีหาญส์ หิมะทองคำ
ดร.ภักดีหาญส์ หิมะทองคำ (เกิด 29 มีนาคม พ.ศ. 2516) ปัจจุบันดำรงตำแหน่งที่ปรึกษารัฐมนตรี กระทรวงเกษตรและสหกรณ์ อดีตรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร เป็นอดีตสมาชิกสภากรุงเทพมหานคร เขตวังทองหลาง อดีตพิธีกร​ และอดีตนักแสดงสังกัดดาราวิดีโอทางสถานีโทรทัศน์สีกองทัพบกช่อง 7
ประวัติ
ดร.ภักดีหาญส์ หิมะทองคำ เกิดเมื่อวันที่ 29 มีนาคม พ.ศ. 2516 โดยมีชื่อในวงการแสดงว่า หาญส์ หิมะทองคำ และมีชื่อเล่นว่า หาญส์
ดร.ภักดีหาญส์ จบการศึกษาระดับมัธยมศึกษาตอนต้นจากโรงเรียนศรีวิกรม์, มัธยมศึกษาตอนปลายจากโรงเรียนนานาชาติร่วมฤดี, ปริญญาตรีจากคณะบริหารธุรกิจ มหาวิทยาลัยอัสสัมชัญ, ปริญญาโทจากรัฐศาสตร์ มหาวิทยาลัยรามคำแหง และปริญญาเอกจากรัฐศาสตร์ มหาวิทยาลัยราชภัฏสวนดุสิต
การทำงาน
นายภักดีหาญส์เคยลงสมัครรับเลือกตั้งเป็นสมาชิกสภากรุงเทพมหานครในเขตวังทองหลาง และได้รับเลือก ซึ่งในขณะนั้นนายภักดีหาญส์สังกัดพรรคไทยรักไทย ต่อมาหลังจากศาลรัฐธรรมนูญตัดสินให้ยุบพรรคไทยรักไทย นายภักดีหาญส์จึงได้ย้ายไปสังกัดพรรคพลังประชาชน
ในวันที่ 23 ธันวาคม พ.ศ. 2550 มีการเลือกตั้งสมาชิกสภาผู้แทนราษฎรในประเทศไทย นายภักดีหาญส์ได้ลงสมัครรับเลือกตั้งในเขต 6 (หนองจอก, คลองสามวา, คันนายาว และ บึงกุ่ม) กรุงเทพมหานคร สังกัดพรรคพลังประชาชน แต่ไม่ได้รับเลือก ต่อมานายภักดีหาญส์มีชื่อเป็นรองเลขาธิการนายกรัฐมนตรี (สหัส บัณฑิตกุล) แต่นายสมัคร สุนทรเวช นายกรัฐมนตรี เห็นว่าไม่เหมาะสมจึงแต่งตั้ง นางสาวศุภมาส อิศรภักดี อดีต ส.ส.กรุงเทพมหานคร ดำรงตำแหน่งแทน
ในการเลือกตั้ง พ.ศ. 2554 ได้ลงสมัครรับเลือกตั้งสมาชิกรสภาผู้แทนราษฎร กรุงเทพมหานคร เขต 15 สังกัดพรรคเพื่อไทย แต่ไม่ได้รับเลือกตั้ง โดยแพ้ให้กับ ณัฎฐ์ บรรทัดฐาน บุตรชายของ บัญญัติ บรรทัดฐาน สังกัดพรรคประชาธิปัตย์ ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร แทนนางสาวอนุตตมา อมรวิวัฒน์ และพ้นจากตำแหน่งเมื่อวันที่ 22 พฤษภาคม พ.ศ. 2557 หลังจากคณะรักษาความสงบแห่งชาติ หรือ คสช. ได้เข้ามาควบคุมอำนาจการบริหารประเทศ
ต่อมา นายภักดีหาญส์ได้ย้ายมาสังกัดพรรคชาติไทยพัฒนา และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 20 แต่ไม่ได้รับเลือกตั้ง จากนั้นจึงได้ยื่นหนังสือลาออกจากการเป็นสมาชิกพรรคชาติไทยพัฒนาและย้ายมาสังกัด พรรคเศรษฐกิจไทย และในการเลือกตั้ง พ.ศ. 2566 เขาได้สมัครรับเลือกตั้ง ส.ส. แบบแบ่งเขตของกรุงเทพมหานคร เขต 13 สังกัดพรรคพลังประชารัฐ
เกลม็อง อาแดร์
เกลม็อง อาแดร์ (Clément Ader) เป็นนักประดิษฐ์และวิศวกรชาวฝรั่งเศส มีชื่อเสียงจากการเป็นผู้บุกเบิกการบินของฝรั่งเศส
อาแดร์เป็นนักประดิษฐ์ทั้งในสาขาวิศวกรรมไฟฟ้าและวิศวกรรมเครื่องกล แรกเริ่มเขาศึกษาวิศวกรรมไฟฟ้าก่อน และใน ค.ศ. 1878 เขามีส่วนพัฒนาโทรศัพท์ซึ่งคิดค้นโดยอเล็กซานเดอร์ เกรแฮม เบลล์ ซึ่งนำไปสู่การติดตั้งเครือข่ายโทรศัพท์ในกรุงปารีสใน ค.ศ. 1880 และพัฒนาไปสู่ระบบส่งสัญญาณเสียงแบบสเตอริโอ อาแดร์ประดิษฐ์เครื่องยนต์ V8 สำหรับการแข่งรถจากปารีส-มาดริด แต่ผลิตขึ้นมาเพียงสามหรือสี่ชุดเท่านั้น
หลังประดิษฐ์เครื่องยนต์ V8 อาแดร์หันไปทำงานด้านกลศาสตร์การบิน เขาทุ่มเทเวลาที่เหลือของชีวิตและเงินทองมากมายไปในด้านนี้ เขาศึกษางานของหลุยส์ ปีแยร์ มูยาร์ เกี่ยวกับการบินของนก นำไปสู่การประดิษฐ์อุปกรณ์การบินใน ค.ศ. 1886 โดยตั้งชื่อมันว่า อาแดเรออล มันเป็นอุปกรณ์ที่มีลักษณะเหมือนปีกของค้างคาว อุปกรณ์นี้มีปีกกว้าง 14 เมตร ติดตั้งเครื่องยนต์ไอน้ำขนาดเล็กกำลัง 20 แรงม้า เฉพาะเครื่องยนต์หนัก 51 กิโลกรัม น้ำหนักรวมทั้งหมด 300 กิโลกรัม อาแดร์ทดสอบการบินในวันที่ 9 ตุลาคม ค.ศ. 1890 มันสามารถบินได้ระยะทาง 50 เมตรที่ความสูง 20 เซนติเมตร
หลังจากนั้น เขาเริ่มประดิษฐ์อากาศยานลำที่สองที่ชื่อว่า อาวียง 2 แต่ทำไม่ทันเสร็จก็ล้มเลิกกลางคัน และหันไปสร้างอากาศยานแบบใหม่ที่ชื่อว่า อาวียง 3 โดยได้รับทุนบางส่วนจากกองทัพฝรั่งเศส อากาศยานแบบที่สามนี้สามารถบินได้ราว 100 เมตร แต่กองทัพฝรั่งเศสก็ยังคงไม่ประทับใจ จึงยกเลิกการสนับสนุน
อ้างอิง
18411925
ประเทศอิตาลีในโอลิมปิกฤดูร้อน 2012
ประเทศอิตาลี เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม ค.ศ. 2012
พรมผนังบาเยอ
พรมผนังบาเยอ (Bayeux Tapestry; Tapisserie de Bayeux) เป็นผืนผ้ากว้าง 50 เซนติเมตร ยาว 70 เมตรที่ปักเป็นภาพการนำไปสู่ชัยชนะของชาวนอร์มันต่ออังกฤษนำโดยดยุควิลเลียมแห่งนอร์ม็องดี ผู้ต่อมาขึ้นครองราชย์เป็นพระเจ้าวิลเลียมที่ 1 แห่งอังกฤษ เมื่อปี ค.ศ. 1066 และเหตุการณ์ระหว่างสงครามเอง  คำบรรยายในพรมผนังบาเยอเป็นภาษาละติน ปัจจุบันผ้าผืนนี้ตั้งแสดงอยู่ที่พิพิธภัณฑ์ที่เมืองบาเยอในประเทศฝรั่งเศส
เอกสารฉบับแรกที่กล่าวถึงพรมผนังบาเยออยู่ในเอกสารการสำรวจสิ่งของของมหาวิหารบาเยอเมื่อปี ค.ศ. 1476 แต่หลักฐานนี้ก็ยังเป็นที่ถกเถียงกันอยู่
ตามตำนานของฝรั่งเศสกล่าวกันว่าพระราชินีมาทิลดา (Matilda of Flanders) พระมเหสีของพระเจ้าวิลเลียมเป็นผู้ทรงสั่งทำและทรงออกแบบพรมผนังบาเยอร่วมกับข้าราชสำนัก ผ้าปักผืนนี้จึงเป็นที่รู้จักกันอีกชื่อหนึ่งว่า "ผ้าปักพระราชินีมาทิลดา" (Tapestry of Queen Matilda) แต่เมื่อผู้เชี่ยวชาญศึกษาผ้าผืนนี้ในศตวรรษที่ 20 ก็สันนิษฐานว่าผู้ที่สั่งทำน่าจะเป็น บาทหลวงโอโดแห่งบาเยอ (Bishop Odo of Bayeux) ผู้เป็นลูกพี่ลูกน้องของพระเจ้าวิลเลียมมากกว่า เหตุผลที่สันนิษฐานกันว่าบาทหลวงโอโดเป็นผู้สั่งก็เพราะมีรูปของผู้ติดตามของโอโดสามคนที่กล่าวถึงใน บันทึกทะเบียนราษฎรดูมสเดย์ (Domesday Book) อยู่บนผืนผ้า; ผ้าผืนนี้พบที่มหาวิหารบาเยอซึ่งบาทหลวงโอโดเป็นผู้สร้าง; และผ้าปักนี้อาจจะสั่งให้ทำพร้อมกับการก่อสร้างมหาวิหารบาเยอเมื่อปีค.ศ. 1070 เพื่อให้เสร็จทันการฉลองการสถาปนาของมหาวิหาร
ถ้าสันนิษฐานว่าบาทหลวงโอโดเป็นผู้สั่งทำ ผ้าผืนนี้ก็คงออกแบบและทำในอังกฤษโดยศิลปินชาวแองโกล-แซกซันเพราะบาทหลวงโอโดมีอำนาจการปกครองในบริเวณเคนต์ คำบรรยายในผืนผ้าที่เป็นภาษาละตินมีเค้าว่าเป็นแองโกล-แซกซัน ลวดลายปักก็มาจากลักษณะการปักของอังกฤษในสมัยเดียวกัน และสีย้อมจากพืชก็พบในผ้าที่ทอที่นั่น ถ้าเป็นข้อสันนิษฐานนี้ตัวงานปักก็คงทำโดยช่างปักผู้ชำนาญเพราะฝีมือการปักแบบแองโกล-แซกซัน หรือ "Opus Anglicanum" มีชื่อเสียงไปทั่วยุโรป
อีกทฤษฏีหนึ่งที่เพิ่งเสนอโดยนักประวัติศาสตร์ศิลปะคาโรลา ฮิกส์ (Carola Hicks) ก็ว่าทำโดยอีดิธแห่งเวสเซ็กซ์ พระชายาในสมเด็จพระเจ้าเอ็ดเวิร์ดผู้สารภาพ
วุล์ฟแกง เกรป ในหนังสือ "พรมผนังบาเยอ : อนุสรณ์แห่งชัยชนะของนอร์มัน" (The Bayeux Tapestry: Monument to a Norman Triumph) ที่พิมพ์เมื่อปี ค.ศ. 1994 ค้านความเห็นส่วนใหญ่ที่ว่าเป็นงานปักของแองโกล-แซกซัน โดยชี้ให้เห็นความแตกต่างระหว่างงานปักของแองโกล-แซกซันและวิธีปักของบริเวณอื่นๆ ทางเหนือของยุโรป แต่อลิสซาเบ็ธ โคทสเวิร์ธ ผู้เชี่ยวชาญทางผ้าไม่เห็นด้วยกับความเห็นนี้
เมื่อไม่นานมานี้ จอร์จ บีชให้ความเห็นว่าผ้าปักทำที่แอบบีแซ็ง-ฟลอร็องในบริเวณลุ่มแม่น้ำลัวร์ และกล่าวว่ารายละเอียดที่ปักเป็นเรื่องราวของการรณรงค์ในเบรอตาญในหนังสือ "พรมผนังบาเยอทำในฝรั่งเศสหรือไม่? : กรณีแซ็ง-ฟลอร็องแห่งโซมูร์" (Was the Bayeux Tapestry Made in France?: The Case for St. Florent of Saumur)
โครงสร้างและวิธีทำ
พรมผนังบาเยอก็เช่นเดียวกับผ้าปักในสมัยต้นยุคกลางทึ่เรียกว่า "tapestry" (พรมผนัง) แม้ว่าจะไม่ใช่พรมผนังตามความหมายของคำที่เป็นการทอลวดลายเข้าไปในเนื้อผ้าแทนที่จะเป็นการปักอย่างพรมผนังบาเยอ
พรมผนังบาเยอใช้ด้ายขนแกะปักบนผ้าลินิน ใช้วิธีปักสองวิธี: ฝีเข็มแบบ backstitch สำหรับตัวอักษรและตัดขอบรอบสิ่งต่างในภาพที่ปัก ฝีเข็มแบบ couching สำหรับเติมในช่องที่ตัดขอบไว้ ผ้าลินินที่ใช้เป็นผืนเล็กๆ ที่นำมาต่อกัน
สีของด้ายที่ใช้เป็นสีดินเผา (terracotta) หรือ แดงเข้ม (russet), เขียวน้ำเงิน, ทองหม่น และน้ำเงิน กับสีน้ำเงินเข้มหรือดำ และเขียวหม่น (เขียวใบเสจ (sage green)) บ้างเล็กน้อย ด้ายที่ซ่อมต่อมาเป็นสีเหลืองอ่อน, ส้ม และเขียวอ่อน ในช่องเติมบางครั้งก็จะใช้ด้ายสีเดียวกันหรือบางครั้งก็ใช้สีตัดกัน
ในสมัยการรุกรานของนอร์มันในอังกฤษ ตราประจำเหล่า (heraldry) ยังไม่เป็นที่ใช้กัน อัศวินในผ้าปักใช้โล่แต่ก็ดูเหมือนว่าไม่มีระบบการใช้ตราประจำตัว (coats of arms) แต่อย่างใด การใช้ ตราประจำเหล่า มาเริ่มใช้กันเป็นมาตรฐานเอาเมื่อกลางคริสต์ศตวรรษที่ 12
ประวัติ
ผ้าปักค้นพบอึกครั้งเมื่อปลายคริสต์ศตวรรษที่ 17 ที่บาเยอซึ่งเดิมเป็นที่ตั้งแสดงปีละครั้งระหว่างการฉลองเทศการวัตถุมงคล ลายสลักบนโลหะ (engraving) ของภาพพิมพ์โดยเบอร์นาร์ด เดอ มงโฟคอง (Bernard de Montfaucon) ในคริสต์ทศศตวรรษ 1730 ต่อมาชาวบาเยอผู้ต่อสู้เพื่อสาธารณรัฐต้องการจะใช้ผ้าคลุมรถขนอาวุธและทนายความที่รู้ถึงความสำคัญของผ้าปักห้ามไว้ทัน ในปี ค.ศ. 1803 จักรพรรดินโปเลียนที่ 1 ทรงยึดและนำไปปารีส  จักรพรรดินโปเลียนทรงต้องการที่จะใช้ผ้าปักเป็นเครื่องปลุกใจในการวางแผนรุกรานอังกฤษ เมื่อแผนต้องล้มเลิกผ้าปักจึงถูกนำกลับไปบาเยอ เมื่อได้มาชาวเมืองก็เก็บม้วนไว้ ต่อมาผ้าปักก็ถูกยึดไปโดย  "สถาบันการค้นคว้าและการสอนท้องถิ่นเกี่ยวกับที่มาของบรรพบุรุษ" (Ahnenerbe) ของพรรคนาซี ผ้าปักจึงถูกเก็บรักษาไว้ในห้องใต้ดินในพิพิธภัณฑ์ลูฟร์ระหว่างสงครามโลกครั้งที่สอง ในปัจจุบันพรมผนังบาเยอตั้งแสดงอยู่ในห้องมืดที่ใช้ไฟที่ออกแบบพิเศษเพื่อไม่ให้เลียสีและป้องกันจากความชำรุดที่เกิดจากแสงและอากาศ ในเดือนมิถุนายนปี ค.ศ. 2007 พรมผนังบาเยอได้รับเลือกจากองค์การยูเนสโกให้ขึ้นทะเบียนเป็นมรดกความทรงจำแห่งโลก
เนื้อหา
พรมผนังบาเยอเป็นเรื่องราวของชัยชนะของชาวนอร์มันที่มีต่ออังกฤษ ฝ่ายหนึ่งของสงครามคือชาวแองโกล-แซกซันอังกฤษนำโดยพระเจ้าฮาโรลด์ กอดวินสันผู้ที่เพิ่งขึ้นครองราชบัลลังก์อังกฤษ และอีกฝ่ายหนึ่งคือชาวนอร์มันนำโดยดยุควิลเลียมแห่งนอร์ม็องดี แยกจากกันโดยชาวนอร์มันจะโกนด้านหลังของศีรษะ และชาวแองโกล-แซกซันมีหนวด
บุคคลสำคัญๆ ที่ปรากฏก็ได้แก่ดยุควิลเลียมแห่งนอร์ม็องดี หรือวิลเลียมผู้พิชิต ดยุควิลเลียมเป็นบุตรนอกสมรสของโรเบิร์ตที่ 2 ดยุคแห่งนอร์ม็องดีและเฮอร์เลวา (Herleva) ผู้ที่ต่อมาไปมีสามีอึกคนหนึ่งและมีลูกด้วยกันสองคนจากคนหนึ่งคือโอโดแห่งบาเยอ เฮอร์เลวาอาจจะเป็นลูกสาวของช่างย้อมหนัง ดยุคโรเบิร์ตแห่งนอร์ม็องดีถูกสังหารระหว่างการเดินทางกลับจากการแสวงบุญที่เยรูซาเลม วิลเลียมทรงขึ้นเป็นดยุคแห่งนอร์ม็องดีต่อจากดยุคโรเบิร์ตตั้งแต่ยังทรงพระเยาว์แต่ก็พิศูจน์พระองค์เองว่าทรงเป็นนักรบที่กล้าหาญเมื่อพระชนมายุได้ 19 พรรษา ดยุควิลเลียมแห่งนอร์ม็องดีเสกสมรสกับมาทิลดาแห่งฟลานเดอร์สผู้เป็นพระญาติห่างๆ
ผ้าปักเริ่มด้วยฉากสมเด็จพระเจ้าเอ็ดเวิร์ดผู้สารภาพผู้ไม่มีพระราชโอรสเพื่อการสืบราชสมบัติ และดูเหมือนว่าพระเจ้าเอ็ดเวิร์ดจะทรงส่งฮาโรลด์ กอดวินสันผู้เป็นขุนนางคนสำคัญของอังกฤษไปนอร์ม็องดีแต่ผ้าปักมิได้ระบุเหตุผลของการเดินทางของฮาโรลด์ เมื่อไปถึงนอร์ม็องดีฮาโรลด์ก็ถูกจับเป็นนักโทษโดยกีย์ เคานต์แห่งปองทู พอได้รับข่าวดยุควิลเลียมก็สั่งให้กีย์ส่งตัวฮาโรลด์มาให้พระองค์ ดยุควิลเลียมคงทรงมีความประทับใจในตัวฮาโรลด์ กอดวินสันอยู่บ้างเพราะทรงออกสงครามร่วมกับฮาโรลด์ในการต่อสู้กับโคนันที่ 2 ดยุคแห่งเบรอตาญผู้เป็นศัตรูของดยุควิลเลียม ขณะที่เดินผ่านมง-แซ็ง-มีแชลเพื่อไปยังเบรอตาญ ฮาโรลด์ก็ได้ช่วยนายทหารสองคนของดยุควิลเลียม บารอนเอียน เด ลา โกลด์ฟินช์ และหลวงพ่อพอล เลอ คีนให้รอดจากทรายดูด ฮาโรลด์และดยุควิลเลียมไล่ตามโคนันจากโดลเดอเบรอตาญไปจนถึงแรนส์และในที่สุดดินองเมื่อโคนันยอมแพ้ อาจจะเป็นได้ว่าดยุควิลเลียมอาจจะแต่งตั้งให้ฮาโรลด์เป็นอัศวินหลังจากที่ทรงชนะสงครามต่อโคนันแล้วฮาโรลด์ก็สาบานต่อวัตถุมงคลของนักบุญ สันนิษฐานเป็นรากฐานที่ทำให้พงศาวดารของนอร์มันตีความหมายว่าการสาบานของฮาโรลด์ว่าเป็นการประกาศสนับสนุนดยุควิลเลียมในการอ้างสิทธิในราชบัลลังก์อังกฤษ แต่ตัวผ้าปักมิได้ระบุดังที่ว่า  หลังจากนั้นฮาโรลด์ก็เสด็จกลับอังกฤษและเข้าเฝ้าพระเจ้าเอ็ดเวิร์ดผู้กริ้วที่ฮาโรลด์ไปสาบานต่อดยุควิลเลียม เมื่อพระเจ้าเอ็ดเวิร์ดเสด็จสวรรคตฮาโรลด์ก็ขึ้นครองราชย์เป็นสมเด็จพระเจ้าฮาโรลด์ กอดวินสัน ในพรมผนังบาเยอฮาโรลด์ กอดวินสันได้รับการสมมงกุฏโดยสไตกานด์ (Stigand) อัครบาทหลวงแห่งแคนเตอร์บรีผู้ที่ดำรงตำแหน่งอย่างเป็นที่น่าสงสัย  หลักฐานอื่นๆ ของนอร์มันต่างก็กล่าวเช่นเดียวกันทำให้ดูราวกับว่าการสวมมงเกุฏเป็นไปโดยไม่ชอบธรรม  แต่หลักฐานอังกฤษกล่าวว่าทรงได้รับการสมมงกุฏโดยเอเดรดอัครบาทหลวงแห่งยอร์กซึ่งทำให้รู้สึกว่าการเป็นพระเจ้าแผ่นดินอังกฤษของฮาโรลด์เป็นไปอย่างถูกต้อง
ฉากต่อมาก็เป็นการปรากฏของดาวหางแฮลลีย์ การปรากฏของดาวหางเป็นครั้งแรกควรจะเป็นวันที่ 24 เมษายน ราวเกือบสี่เดือนหลังจากที่พระเจ้าฮาโรลด์ได้ทรงทำพิธีราชาภิเศก ตามความเชื่อของชนยุคกลางดาวหางแฮลลีย์เป็นดาวที่เป็นสัญญาณของความหายนะ ข่าวการราชาภิเศกของพระเจ้าฮาโรลด์ไปถึงนอร์ม็องดี เมื่อดยุควิลเลียมเตรียมสร้างกองทัพเรือเพื่อจจะรุกรานอังกฤษ ดยุควิลเลียมนำกองทัพนอร์มันขึ้นฝั่งอังกฤษโดยไม่มีผู้ต่อต้าน ขณะที่ประทับอยู่ในอังกฤษก็ทรงได้ข่าวว่าพระเจ้าฮาโรลด์ได้รับชัยชนะต่อผู้รุกรานทางด้านเหนือของอังกฤษที่ยุทธการแสตมฟอร์ดบริดจ์ (Battle of Stamford Bridge) แต่ผ้าปักละเว้นเหตุการณ์นี้ ดยุควิลเลียมก็เริ่มสร้างป้อมบนเนินเพื่อป้องกันตนเอง